wannaphong/clean_thaiwikipedia huggingface dataset:
# สนามกีฬาหลักเกอโลราบุงการ์โน
ชื่อ 
แม้ว่าสนามกีฬาแห่งนี้จะเป็นที่รู้จักในชื่อ สนามกีฬาเกอโลราบุงการ์โน  หรือ สนามกีฬาเกเบกา  แต่ก็มีชื่อทางการว่า สนามกีฬาหลักเกอโลราบุงการ์โน เนื่องจากในศูนย์กีฬาเกอโลราบุงการ์โนยังมีสนามกีฬาอื่น ๆ อีก เช่น สนามกีฬาเทนนิส เป็นต้น ในยุคระเบียบใหม่ของอินโดนีเซีย ศูนย์กีฬาเกอโลราบุงการ์โนถูกเปลี่ยนชื่อเป็น "ศูนย์กีฬาเกอโลราเซอนายัน"  ส่วนสนามกีฬาหลักของศูนย์ฯ ถูกเปลี่ยนชื่อเป็น สนามกีฬาหลักเกอโลราเซอนายัน  เมื่อ ค.ศ. 1969 ตามนโยบายเลิกทำให้เป็นซูการ์โน  ของประธานาธิบดีซูฮาร์โตในขณะนั้น หลังจากซูฮาร์โตหมดอำนาจ ศูนย์กีฬาและสนามกีฬาหลักก็ถูกเปลี่ยนชื่อกลับตามเดิมโดยประธานาธิบดีอับดูร์ระฮ์มัน วาฮิด ตามกฤษฎีกาประธานาธิบดีฉบับหนึ่งซึ่งมีผลบังคับตั้งแต่วันที่ 17 มกราคม ค.ศ. 2001

 ประวัติ 
การก่อสร้างเริ่มต้นขึ้นเมื่อวันที่ 8 กุมภาพันธ์ ค.ศ. 1960 และเสร็จในวันที่ 21 กรกฎาคม ค.ศ. 1962 โดยการก่อสร้างได้รับเงินสนันบสนุนจากการกู้เงินมาจากสหภาพโซเวียตในบางส่วน โดยเมื่อสนามสร้างเสร็จ สามารถจุผู้ชมได้มากถึง 108,000 คน แต่ในปัจจุบันก็เหลือเพียง 88,083 คน จากการปรับปรุงเพื่อการแข่งขันเอเชียนคัพ 2007 โดยสนามจะแบ่งเป็น 24 ส่วน กับ 12 ทางเข้า เพื่อเข้าไปในพื้นที่ส่วนบนและส่วนล่าง โดยคุณสมบัติพิเศษของสนามนี้คือการก่อสร้างหลังคาเหล็กขนาดใหญ่เป็นวงแหวนรอบสนาม โดยเรียกว่า "เตอมูเกอลัง" (แปลว่า แหวนที่บรรจบติดกัน) นอกจากการที่ไม่ให้ผู้ชมต้องนั่งชมตากแดดที่ร้อนแล้ว วัตถุประสงค์อีกอย่างหนึ่งก็คือ การที่ทำให้สนามนี้ดูยิ่งใหญ่อีกด้วยM.F. Siregar, Matahari Olahraga Indonesia, page 82-83

 แกลลอรี
# พัก นัม-ช็อล (นักฟุตบอลเกิด พ.ศ. 2528)
พัก นัม-ช็อล (ฮันกึล: 박남철; ฮันจา: 朴男哲) เกิดเมื่อวันที่ 2 กรกฎาคม ค.ศ. 1985 เป็นนักฟุตบอล ทีมชาติเกาหลีเหนือ เคยได้ลงเล่นให้แก่สโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก

พักเคยเล่นในฟุตบอลโลก ตั้งแต่รอบคัดเลือกในปี ค.ศ. 2006 โดยทำประตูไป 3 ประตู และเขายังได้เล่นในฟุตบอลโลก 2010

 ประตูในนามทีมชาติ 
 #  วันที่  สถานที่  คู่แข่งขัน  ทำประตู  ผล  การแข่งขัน 1.  11 มีนาคม 2005  โก่งฉาน ซอกเกอร์ สเตเดียม, ไทเป    <center>19–0  <center>21–0  อีสต์ เอเชียน แชมเปียนชิพ 2005 2.  4 กรกฎาคม 2007  จู่หลง เวสต์ สเตเดียม, สิงคโปร์    <center>1–1  <center>1–1  กระชับมิตร 3.  28 มีนาคม 2009  คิม อิล ซุง สตเดียม, เปียงยาง    <center>1–0  <center>2–0  ฟุตบอลโลก 2010 รอบคัดเลือก 4.  23 สิงหาคม 2009  เวิลด์เกมส์ สตเดียม, เกาสง    <center>2–1  <center>9–2  อีสต์ เอเชียน แชมเปียนชิพ 2010 5.  7 เมษายน 2011  ฮาลชอว์ค สเตเดียม, กาฐมาณฑุ    <center>4–0  <center>4–0  เอเอฟซี ชาเลนจ์คัพ 2012 รอบคัดเลือก 6.  6 กันยายน 2011  ยางกักโด สเตเดียม, เปียงยาง  <center>1–0 <center>1–0  ฟุตบอลโลก 2014 รอบคัดเลือก 7.  15 พฤศจิกายน 2011  คิม อิล ซุง สตเดียม, เปียงยาง    <center>1–0  <center>1–0  ฟุตบอลโลก 2014 รอบคัดเลือก 8.  9 มีนาคม 2012  ฮาลชอว์ค สเตเดียม, กาฐมาณฑุ    <center>1–0  <center>2–0  เอเอฟซี ชาเลนจ์คัพ 2012 9.  11 มีนาคม 2012  ฮาลชอว์ค สเตเดียม, กาฐมาณฑุ    <center>1–0  <center>2–0  เอเอฟซี ชาเลนจ์คัพ 2012 10.  13 มีนาคม 2012  ดาซาราธ รังกาซาลา สเตเดียม, กาฐมาณฑุ    <center>3–0  <center>4–0  เอเอฟซี ชาเลนจ์คัพ 2012 11.  10 กันยายน 2012  เกโลรา บังการ์โน สเตเดียม, จาการ์ตา    <center>1–0  <center>2–0  กระชับมิตร 12.  1 ธันวาคม 2012  มงกก สเตเดียม, ฮ่องกง    <center>4–0  <center>6–1  อีเอเอฟเอฟ อีสต์เอเชียนคัพ 2013 13.  3 ธันวาคม 2012  มงกก สเตเดียม, ฮ่องกง    <center>4–0  <center>5–0  อีเอเอฟเอฟ อีสต์เอเชียนคัพ 2013 14.  9 ธันวาคม 2012  ฮ่องกง สเตเดียม, ฮ่องกง    <center>3–0  <center>4–0  อีเอเอฟเอฟ อีสต์เอเชียนคัพ 2013
# หลุยส์-อาแล็กซ็องดร์ แบร์ตีเย
หลุยส์-อาแล็กซ็องดร์ แบร์ตีเย  เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศสและสงครามนโปเลียน เขาดำรงตำแหน่งเป็นรัฐมนตรีว่าการกระทรวงการสงครามสองสมัย และได้เป็นหนึ่งในนายทหารสิบแปดคนแรกที่ได้ยศจอมพลแห่งจักรวรรดิในปี 1804 

แบร์ตีเยเป็นบุตรของนายทหารช่าง เขาเรียนทหารช่างตามรอยบิดาและสำเร็จการศึกษาในวัยสิบสองปี และได้บรรจุเป็นร้อยตรีในปี 1772 เขาเคยปฏิบัติหน้าที่ในสงครามปฏิวัติอเมริการะหว่างปี 1780 ถึง 1783 และเคยถูกสงสัยว่าเป็นพวกนิยมเจ้าในช่วงที่รอแบ็สปีแยร์เรืองอำนาจ แต่ก็เอาตัวรอดมาได้ เขาก้าวหน้าในชั้นยศอย่างรวดเร็วในช่วงสงครามปฏิวัติฝรั่งเศส และได้พบกับนโปเลียนครั้งแรกในเดือนมีนาคม 1796 ในช่วงการทัพอิตาลี จากนั้น เขาก็เป็นเสนาธิการประจำนโปเลียนเรื่อยมา เขาเป็นหนึ่งในไม่กี่คนที่สามารถอ่านลายมือของนโปเลียน และแปลข้อความของนโปเลียนเป็นภาษาที่เข้าใจได้ง่าย ก่อนที่จะถ่ายทอดสู่ผู้ใต้บังคับบัญชาคนอื่น นอกจากนี้ เขาเป็นคนเก่งในการจัดการบริหารองค์กร เขาสามารถวางแผนบริหารกองทัพใหญ่ซึ่งมีกำลังพลนับแสนนายได้อย่างมีประสิทธิภาพ 

ในปี 1806 ภายหลังนโปเลียนได้รับชัยชนะต่อเนื่องในยุโรปภาคเยอรมัน กษัตริย์แห่งปรัสเซียยอมยกราชรัฐเนอชาแตลให้แก่ฝรั่งเศส ในการนี้ นโปเลียนทรงมอบให้ดินแดนส่วนนี้ให้แบร์ตีเยปกครองในบรรดาศักดิ์ "เจ้าผู้ครองเนอชาแตลและวาล็องแฌ็ง" แต่ตลอดเวลาแปดปีที่แบร์ตีเยปกครองดินแดนส่วนนี้ แบร์ตีเยไม่เคยไปเหยียบเนอชาแตลสักครั้ง ตัวเขาซึ่งเป็นเสนาธิการมีงานยุ่งมากแล้ว เขาจึงปล่อยให้ข้าราชการท้องถิ่นปกครองตัวเอง อย่างไรก็ตาม เนอชาแตลในฐานะรัฐบริวารของฝรั่งเศส ก็มีการส่งทหารหนึ่งกองพันเข้าเป็นส่วนหนึ่งของกองทัพใหญ่

ภายหลังนโปเลียนสละราชสมบัติครั้งแรก แบร์ตีเยเกษียณจากราชการและใช้ชีวิตอยู่ในคฤหาสน์ขนาดหนึ่งพันห้าร้อยไร่ ไม่นานเขาก็กลับเข้ารับราชการภายใต้พระเจ้าหลุยส์ที่ 18 ต่อมาเมื่อนโปเลียนหนีจากเกาะเอลบาในปี 1815 แบร์ตีเยเป็นผู้ตามเสด็จพระเจ้าหลุยส์ลี้ภัยจากปารีสสู่เมืองเกนต์ แต่พอถึงที่นั่น เขากลับถูกองค์กษัตริย์และคนอื่นมองด้วยสายตาไม่ไว้วางใจ อีกด้านหนึ่ง นโปเลียนก็ประกาศถอดยศเขาจากจอมพล ฐานที่เขาตามเสด็จพระเจ้าหลุยส์Nathan D. Jensen Marshal Louis Alexandre Berthier แบร์ตีเยไม่รู้จะทำอย่างไรต่อ จึงเดินทางไปอยู่บ้านน้องสะใภ้ที่เมืองบัมแบร์ค จากนั้นไม่นาน เขาถูกพบเป็นศพจากการตกจากหน้าต่าง พฤติการณ์ที่ตายของเขาไม่แน่ชัด บันทึกบางฉบับบระบุว่าเขาถูกสังหารโดยองค์กรลับ บ้างระบุว่าเขาฆ่าตัวตาย การขาดทักษะและความสามารถของแบร์ตีเยในยุทธการที่วอเตอร์ลูทำให้นโปเลียนนึกเสียดายมาก จนเคยรำพึงรำพันว่า "ถ้าแบร์ตีเยอยู่ที่นั่น ข้าคงไม่เจอโชคร้ายแบบนี้"
# ฌ็อง-เดอ-ดีเยอ ซูลต์
นีกอลา ฌ็อง-เดอ-ดีเยอ ซูลต์ (29 มีนาคม พ.ศ. 2312 - 26 พฤศจิกายน พ.ศ. 2394) เป็นหนึ่งในจอมพลของจักรพรรดินโปเลียนที่ 1 และได้ดำรงตำแหน่งนายกรัฐมนตรีแห่งฝรั่งเศสถึง 3 สมัย ระหว่างวันที่ 11 ตุลาคม พ.ศ. 2375 - 18 กรกฎาคม พ.ศ. 2377; 12 พฤษภาคม พ.ศ. 2382 - 1 มีนาคม พ.ศ. 2383 และวันที่ 29 ตุลาคม พ.ศ. 2383 - 19 กันยายน พ.ศ. 2390
# บีชมาร์เทิน
บีชมาร์เทิน  เป็นสัตว์ลูกด้วยนมกินเนื้อขนาดเล็กชนิดหนึ่ง จำพวกมาร์เทิน หรือหมาไม้

มีขนสีตั้งแต่สีน้ำตาลเข้มไปจนถึงสีเทาอ่อนออกน้ำตาล มีริ้วสีขาวหรือสีครีมในบริเวณคางและคอไปจนถึงหน้าอก ตัวเต็มวัยมีความยาวหัวและลำตัวมีขนาด 400–500 มิลลิเมตร หางยาว 200–300 มิลลิเมตร น้ำหนักตัวราว 1.10–2.30 กิโลกรัม

บีชมาร์เทิน มีพฤติกรรมอาศัยอยู่ลำพังเพียงตัวเดียว ยกเว้นในช่วงฤดูผสมพันธุ์ ตามป่าผลัดใบหรือตามโขดหินบนภูเขา ฤดูผสมพันธุ์จะอยู่ในช่วงกลางฤดูร้อนถึงแม้ว่าการฝังตัวของไข่ที่ปฏิสนธิแล้วในมดลูกจะไม่เกิดขึ้นจนกว่าจะถึงฤดูใบไม้ผลิ ซึ่งเป็นฤดูที่อาหารอุดมสมบูรณ์ ระยะเวลาตั้งท้องจะอยู่ที่ 28 วัน มีลูกได้ครอกละ 2–7 ตัว ลูกบีชมาร์เทินจะหย่านมเมื่ออายุได้ 2 เดือน แม่จะเป็นผู้สอนวิธีการล่าสัตว์ให้ หลังจากนั้นลูกบีชมาร์เทินจะออกไปอยู่เป็นอิสระในช่วงปลายฤดูร้อน

มีอายุขัยโดยปกติในธรรมชาติจะอยู่ประมาณ 3 ปี และมีอายุยืนมากที่สุดในป่าประมาณ 10 ปี ในที่เลี้ยงมีอายุอยู่ได้นานถึง 18 ปี 

พบกระจายพันธุ์ไปในหลายพื้นที่ของทวีปยุโรป ตั้งแต่ยุโรปใต้ เช่น สเปน และโปรตุเกส จนถึงเอเชียกลาง เช่น สหภาพโซเวียต, จีน, ตะวันออกกลาง, อนุทวีปอินเดีย จนถึงภาคเหนือของพม่า แบ่งออกได้เป็น 11 ชนิดย่อย (ดูในตาราง)จาก itis.gov
thumb| ระบบโครงกระดูก|left
บีชมาร์เทน เป็นสัตว์ที่ถูกล่าเพื่อนำขนและหนังทำเป็นเสื้อขนสัตว์เช่นเดียวกับสัตว์ชนิดอื่นในวงศ์เดียวกันHeptner, V. G.; Sludskii, A. A. (2002). Mammals of the Soviet Union. Vol. II, part 1b, Carnivores (Mustelidae and Procyonidae). Washington, D.C. : Smithsonian Institution Libraries and National Science Foundation. ISBN 90-04-08876-8 เป็นสัตว์ที่ปรับตัวให้เข้ากับสภาพแวดล้อมต่าง ๆ ได้ดี สามารถเข้ามาอาศัยอยู่ในบ้านเรือนของมนุษย์ได้ เช่น ตามยุ้งฉาง หรือเพดานบ้าน ถือเป็นสัตว์รังควานชนิดหนึ่ง เป็นสัตว์ที่กินอาหารได้ไม่เลือก จึงอาจทำลายเครื่องใช้ไฟฟ้า, เครื่องเรือน หรือเครื่องยนต์ของรถยนต์ได้ คู่มือสัตว์รบกวนLachat, N. 1991. Stone martens and cars: a beginning war?  Small Carnivore Conservation 5: 4-6
# พระเจ้าคาร์ลที่ 12 แห่งสวีเดน
พระเจ้าคาร์ลที่ 12 (17 มิถุนายน ค.ศ. 1682 – 30 พฤศจิกายน ค.ศ. 1718 แบบเก่า) เป็นกษัตริย์แห่งสวีเดน (ซึ่งกินอาณาเขตฟินแลนด์ด้วยในขณะนั้น) ระหว่าง ค.ศ. 1697 ถึง 1718 ทรงเป็นสมาชิกในราชวงศ์ฟัลทซ์-ซไวบรึคเคิน สาขาหนึ่งของราชวงศ์วิทเทิลส์บัค ซึ่งเป็นวงศ์วานเยอรมัน พระองค์เป็นพระโอรสองค์เดียวที่มีพระชนม์จนเจริญวัยของพระเจ้าคาร์ลที่ 11 แห่งสวีเดน กับพระนางอุลริกา และขึ้นครองราชสมบัติต่อจากพระบิดาในวัยเพียงสิบห้าพรรษา

พระเจ้าคาร์ลที่ 12 ทรงปรีชาในทั้งในการทหารและการเมือง พระองค์นำทัพสวีเดนเข้าบุกตีกองทัพของรัสเซียซึ่งมีพระเจ้าซาร์ปีเตอร์มหาราชเป็นแม่ทัพและได้รับชัยชนะที่ยุทธการนาร์วาเมื่อปี 1700 แต่หลังจากนั้นอีกเก้าปี พระองค์พ่ายแพ้ต่อรัสเซียในยุทธการโปลตาวา ทำให้สวีเดนเสื่อมอิทธิพล พระองค์ทรงขอร้องพวกเติร์กเมื่อปี 1713 เพื่อขอกำลังเสริมไปรบแต่ได้รับการปฏิเสธ ในวาระสุดท้ายของชีวิตทรงถูกลอบปลงพระชนม์เมื่อวันที่ 30 พฤศจิกายน 1718 จากการโจมตีด้วยกระสุนปืนท่ามกลางสนามรบในยามค่ำคืน สาเหตุการสวรรคตนั้นยังคงเป็นปริศนาจนถึงปัจจุบัน แม้ว่าจะมีการนำร่างของพระองค์ท่านมาชันสูตรเพื่อหาข้อเท็จจริงแล้วก็ตาม มีการตั้งข้อสันนิษฐานว่าผู้ที่ลอบปลงพระชนม์นั้นเป็นฝ่ายตรงข้ามหรือฝ่ายของสวีเดนเองกันแน่

สำหรับบุคลิกของพระองค์นั้นค่อนข้างดูซับซ้อน แต่สิ่งที่เห็นได้ชัดคือพระองค์เป็นผู้ที่ไม่เกรงกลัวต่ออุปสรรค์ใด ๆ พระองค์ทรงนิยมวิถีเรียบง่ายไม่ฟู่ฟ่าเหมือนกษัตริย์สมัยเดียวกัน ไม่หลงสุราเมรัยและอิสตรี ทรงโปรดปรานวิถีการใช้ชีวิตบนหลังม้า พระองค์ทรงไม่มีรัชทายาทเนื่องจากทรงไม่หลงอิสตรีหรืออาจจะสนพระทัยเรื่องกิจการบ้านเมืองมากกว่าเรื่องนี้ยังมิทราบแน่ชัด พระองค์ได้รับฉายาจากอนุชนคนรุ่นหลังว่า อุกกาบาตสวีเดนThe Blazing Career and Mysterious Death of “The Swedish Meteor” (The Swedish Meteor) หลังจากที่พระองค์เสด็จสวรรคต สิทธิการสืบราชบัลลังก์ตกไปอยู่ที่เจ้าหญิงอุลรีคา เอเลนอรา พระขนิษฐา
# สนามกีฬาบิเซนเต กัลเดรอน
สนามกีฬาบิเซนเต กัลเดรอน  เป็นสนามฟุตบอลเหย้าเดิมของสโมสรฟุตบอลอัตเลติโกเดมาดริดในลาลิกา ตั้งอยู่ที่เขตอาร์กันซูเอลา ในเมืองหลวงมาดริด ประเทศสเปน เดิมสนามแห่งนี้มีชื่อว่า สนามกีฬามันซานาเรส  แต่ก็ได้เปลี่ยนชื่อมาเป็นสนามกีฬาบิเซนเต กัลเดรอน ตั้งแต่ปี ค.ศ. 1971 มีความจุสนามทั้งหมด 54,960 ที่นั่ง 

สถาปนิกที่ออกแบบสนามคือ ฆาบิเอร์ บาร์โรโซ และมิเกล อังเฆล การ์ซิอา โลมัส สถาปนิกมืออาชีพชาวสเปน

สนามกีฬาบิเซนเต กัลเดรอน เป็นสนามที่ได้รับมาตรฐาน 4 ดาวจากการแบ่งประเภทสนามฟุตบอลของยูฟ่า เคยใช้เป็นสนามเหย้าของฟุตบอลทีมชาติสเปนในปี ค.ศ. 2003 และเคยได้จัดการแข่งขันฟุตบอลโลก 1982 ในรอบแบ่งกลุ่ม ซึ่งสเปนเป็นเจ้าภาพ
# แบนท์ เดรเออร์
แบนท์ เดรเออร์  เกิดวันที่ 2 พฤศจิกายน ค.ศ. 1966 ที่เลเวอร์คูเซิน เป็นอดีตนักฟุตบอลชาวเยอรมัน

อายุได้ 41 ปี เขาได้อำลาการเป็นผู้รักษาประตูในช่วงฤดูร้อน ค.ศ. 2003 และเข้ารับหน้าที่เป็นผู้ฝึกสอนการรักษาประตูให้แก่ทีมเยาวชนบาเยิร์น และมีการยืมตัวไปร่วมงานกับรุ่นอาวุโสอย่างเซพพ์ เมียร์ ในความพยายามที่จะรักษาโอลิเวอร์ คาห์น กับมีชาเอล เรนซิง ให้คงรูปแบบการเล่นไว้ในระดับสูงสุด "ผมทำการฝึกเพิ่มอย่างจริงจังในปัจจุบันมากกว่าเมื่อครั้งที่ผมยังเป็นมืออาชีพแบบเต็มตัวเสียอีก" นั่นเป็นการแสดงความคิดเห็นของเดรเออร์หลังจากมีส่วนร่วมในการฝึกฝนกำลังกายแทบทุกก่อนฤดูกาล และมุ่งที่หนึ่งประตูสำหรับทีมแรกในแมตช์ฝึกซ้อม รวมถึงเน้นความเป็นมิตร สำหรับศึก 2005–06 เดรเออร์ได้รับเชิญให้ออกจากสถานะ "กึ่งเกษียณ" และได้มีการมอบตัวใหม่ ด้วยสัญญาอาชีพหนึ่งปี "เราได้ให้เขาสร้างผลงานอย่างเป็นทางการ เขายังคงมีความปราดเปรียวเช่นเดิม ผมไม่ลังเลเลยที่จะเลือกเขาไม่ว่าสถานการณ์ใด ๆ" โค้ชเฟลิกซ์ มากัท กล่าวสรรเสริญผู้รักษาประตูหมายเลขสามคนใหม่ของเขา ผู้ซึ่งกลายเป็นผู้เล่นที่ยังคงทำผลงานที่มีอายุมากที่สุดในบุนเดิสลีกาDreher to remain number three keeper - FC Bayern München AG เดรเออร์ทำหน้าที่รักษาประตูให้แก่บาเยิร์นหนึ่งเกมใน ค.ศ. 2005–06 เมื่อครั้งที่พบกับทีมว็อลฟส์บวร์คMüde Bayern tanken nach 2:0-Sieg auf der Wiesn auf 

 เกียรติประวัติ 
 ฟุตบอลชิงแชมป์สโมสรยุโรปและอเมริกาใต้ : ค.ศ. 2001
 แชมเปียนส์ลีก : ฤดูกาล 2000–01
 ยูฟ่าคัพ : ฤดูกาล 1987–88
 ชิงแชมป์เยอรมัน : ฤดูกาล 1996–97, 1998–99, 1999–00, 2000–01, 2002–03, 2005–06, 2007–08
 เยอรมันคัพ : ฤดูกาล 1997–98, 1999–00, 2002–03, 2005–06, 2007–08
 ลีกคัพ : ค.ศ. 1997, 1998, 1999, 2000, 2007
# ท้าวสุนิมมิต
ท้าวสุนิมมิต เป็นจอมเทพผู้ปกครองสวรรค์ชั้นนิมมานรดีและเทพในชั้นนี้ทั้งหมด"พระไตรปิฏก เล่มที่ ๒๓  พระสุตตันตปิฎก เล่มที่ ๑๕ อังคุตตรนิกาย สัตตก-อัฏฐก-นวกนิบาต ปุญญกิริยาวัตถุสูตร". 84000.org. 21 มกราคม 2550. สืบค้นเมื่อ 14 กันยายน 2561 เทวดาในสวรรค์ชั้นนี้ปรารถนาสิ่งใด นิรมิตเอาได้ตามความพอใจของตน พระองค์มีพระนางวิสาขาเทวีเป็นมเหสี"พระไตรปิฎก เล่มที่ ๒๖  พระสุตตันตปิฎก เล่มที่ ๑๘ ขุททกนิกาย วิมาน-เปตวัตถุ เถร-เถรีคาถา". 84000.org. 21 มกราคม 2550. สืบค้นเมื่อ 14 กันยายน 2561 เมื่อใดที่เทวดาในชั้นนี้ปรารถนาใคร่เสพกามคุณ เวลานั้นก็เนรมิต เทพบุตร หรือเทพธิดาขึ้นมาตามความปรารถนา และเมื่อใดได้เพลิดเพลินกับกามคุณนั้นสมใจแล้ว กามคุณที่เนรมิตขึ้นมานั้นก็จะอันตรธานหายไป"อรรถกถา ขุททกนิกาย อิติวุตตกะ ติกนิบาต ปัญจมวรรค อุปปัตติสูตร". 84000.org. 21 มกราคม 2550. สืบค้นเมื่อ 14 กันยายน 2561
อ้างอิง
# โอลาบาร์ริอา
โอลาบาร์ริอา  เป็นเมืองในรัฐบัวโนสไอเรส ประเทศอาร์เจนตินา มีประชากร 111,320 คน (ค.ศ. 2010) ก่อตั้งอย่างเป็นทางการเมื่อวันที่ 25 พฤศจิกายน ค.ศ. 1867 ตั้งชื่อเป็นเกียรติแก่นายพันโฆเซ บาเลนติน เด โอลาบาร์ริอา (ค.ศ. 1801–1845) ผู้นำทางทหารยุคแรกของอาร์เจนตินา
# กแญซนอ
กแญซนอ (,) เป็นเมืองในประเทศโปแลนด์ ตั้งอยู่ทางตอนกลาง-ตะวันตกของประเทศ อยู่ห่างจากเมืองปอซนัญไปทางทิศตะวันออก 50 กิโลเมตร มีประชากร 68,943 คน ซึ่งทำให้เป็นเมืองที่มีประชากรมากเป็นอันดับ 6 ของจังหวัดวีแยลกอปอลสกา เมืองนี้เคยเป็นเมืองหลวงแรกของโปแลนด์ในคริสต์ศตวรรษที่ 10 ถึงต้นคริสต์ศตวรรษที่ 11 กษัตริย์องค์แรกของโปแลนด์คือพระเจ้าบอแลสวัฟผู้กล้า (Bolesław I the Brave) ทรงทำพิธีราชาภิเษกเมื่อ ค.ศ. 1000 และ ค.ศ. 1025 และใช้เป็นสถานที่ประกอบพิธีราชาภิเษกของกษัตริย์โปแลนด์เรื่อยมาจนถึง ค.ศ. 1320 ตกเป็นของปรัสเซียใน ค.ศ. 1793 และกลับมาเป็นของโปแลนด์ใน ค.ศ. 1919

เมืองพี่น้อง
กแญซนอเป็นเมืองพี่น้องกับเมืองดังนี้:

 Anagni ประเทศอิตาลี
 แอสแตร์โกม ประเทศฮังการี
 Falkenberg ประเทศสวีเดน
 แซ็ง-มาโล ประเทศฝรั่งเศส
 ชไปเออร์ ประเทศเยอรมนี
 Radviliškis ประเทศลิทัวเนีย
 อูมัญ ประเทศยูเครน
 เวนดัม ประเทศเนเธอร์แลนด์

อดีต:
 Sergiyev Posad ประเทศรัสเซีย

ในเดือนมีนาคม ค.ศ. 2022 กแญซนอตัดความสัมพันธ์กับเมือง Sergiyev Posad เพื่อตอบสนองต่อการรุกรานยูเครนของรัสเซีย พ.ศ. 2565
# เปรซีเดงชีปรูเดงชี
เปรซีเดงชีปรูเดงชี  เป็นเทศบาล (município) ในรัฐเซาเปาลู ในประเทศบราซิล เมืองมีประชากร 207,610 คน (ค.ศ. 2010) มีพื้นที่ 562.8 กม² ตั้งอยู่ห่างจากเซาเปาลู 558 กม.
# นายจบคชประสิทธิ์
นายจบคชประสิทธิ์ เป็นกรมพระราชวังบวรสถานพิมุขพระองค์แรกแห่งกรุงศรีอยุธยา

 พระประวัติ 
กรมพระราชวังบวรสถานพิมุขพระองค์นี้ไม่ปรากฏพระนามเดิม ในรัชสมัยสมเด็จพระนารายณ์มหาราช ทรงเป็นขุนนางมีบรรดาศักดิ์เป็นนายจบคชประสิทธิ์ ตำแหน่งนายทรงบาศขวาในกรมช้างประชุมพงศาวดารภาคที่ 82, หน้า 263 ได้รับโปรดเกล้าฯ ให้ฝึกสอนในการช้าง จึงมีอิทธิพลมาก และได้ร่วมกับพระเพทราชาชิงราชสมบัติพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 333 เมื่อพระเพทราชาขึ้นครองราชย์ จึงทรงตั้งนายจบคชประสิทธิ์เป็นกรมพระราชวังบวรสถานพิมุข รับพระบัญชา

พระราชพงศาวดาร ฉบับพันจันทนุมาศ (เจิม) ระบุว่า ในเดือน 9 ปีมะโรง ถาดทองในพระราชวังหาย สมเด็จพระเพทราชาทรงให้สืบหาจนพบว่าอยู่ในพระราชวังหลัง กรมพระราชวังบวรสถานพิมุขจึงถูกลงพระราชอาญาจนทิวงคต พระราชพงศาวดารกรุงสยาม จากต้นฉบับของบริติชมิวเซียม ให้รายละเอียดเพิ่มเติมว่าสมเด็จพระเจ้าลูกเธอ กรมพระราชวังบวรสถานมงคล ทรงเห็นว่ากรมพระราชวังบวรสถานพิมุขกับเจ้าพระยาสุรสงครามมียศและบริวารมาก เกรงว่าภายหน้าจะเป็นศัตรู เมื่อกราบทูลสมเด็จพระเพทราชาแล้ว ทั้งสองพระองค์จึงออกอุบายให้นำถาดทองไปซ่อนในพระราชวังหลัง แล้วให้ลูกขุนพิจารณาสืบสวนจนพบ จึงให้ข้าหลวงไปจับกุมกรมพระราชวังบวรสถานพิมุขมาไต่สวน บรรดาตุลาการพิพากษาตามพระราชอัธยาศัยว่ากรมพระราชวังหลังเป็นกบฏ ให้สำเร็จโทษเสียประชุมพงศาวดารภาคที่ 82, หน้า 265

 พระธิดา 
บัญชีพระนามเจ้านาย ในคำให้การชาวกรุงเก่า (มีความเคลื่อนเคลื่อนว่านายทรงบาศคือเจ้าพระบำเรอภูธร) ระบุว่า พระชายาในกรมพระราชวังบวรสถานพิมุขมีเชื้อพราหมณ์ เป็นชาวบ้านสมอปรือ เมืองเพชรบุรี มีพระธิดาด้วยกัน 2 พระองค์ คือพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 623
 พระองค์ขาว ภายหลังได้เป็นกรมหลวงอภัยนุชิต
 พระองค์พลับ ภายหลังได้เป็นกรมหลวงพิพิธมนตรี
# ปลาซัสเดโซเบรานิอา
ปลาซัสเดโซเบรานิอา (,) เป็นกลุ่มดินแดนส่วนแยกของสเปน ตั้งอยู่กระจัดกระจายตามชายฝั่งเมดิเตอร์เรเนียน ติดกับประเทศโมร็อกโกในแอฟริกาหรือใกล้กับแอฟริกามากกว่ายุโรป ศัพท์นี้ใช้เรียกดินแดนที่เป็นส่วนหนึ่งของสเปนนับตั้งแต่การก่อตั้งประเทศสมัยใหม่ (ค.ศ. 1492–1556) ซึ่งเป็นคนละส่วนกับดินแดนในแอฟริกาที่สเปนได้รับมาผ่านลัทธิอาณานิคมในทวีปแอฟริกาในช่วงคริสต์ศตวรรษที่ 19 ถึงต้นคริสต์ศตวรรษที่ 20

ในอดีต มีการแยกความแตกต่างระหว่าง ปลาซัสมาโยเรส  ซึ่งประกอบด้วยนครปกครองตนเองเซวตาและเมลียา กับ ปลาซัสเมโนเรส  ซึ่งประกอบด้วยเกาะเล็กเกาะน้อย (และคาบสมุทรขนาดเล็ก) ริมชายฝั่ง แต่ในปัจจุบัน ศัพท์ ปลาซัสเดโซเบรานิอา หมายถึงดินแดนกลุ่มหลังเป็นหลัก

ประเทศโมร็อกโกอ้างสิทธิ์เหนือดินแดนเหล่านี้ (ยกเว้นเกาะอัลโบรันซึ่งอยู่ไกลจากแอฟริกาออกไป) นับตั้งแต่เป็นเอกราชใน ค.ศ. 1956Jamie Trinidad: An Evaluation of Morocco's Claims to Spain's Remaining Territories in Africa (Vol 61 International and Comparative Law Quarterly, 861, year 2012) Abstract: Ceuta, Melilla, Vélez de la Gomera, Alhucemas and the Chafarinas Islands are Spanish territories that lie along Morocco's northern coastline. Morocco has claimed the territories since its independence in 1956. The sovereignty of a further territory, the islet of Perejil, remains unresolved after a military confrontation between Morocco and Spain in 2002.

 ประวัติ
# เปรชอว์
เปรชอว์  เป็นเมืองทางตะวันออกของประเทศสโลวาเกีย เมืองมีประชากรราว 91,000 คน เป็นเมืองใหญ่อันดับ 3 ของประเทศ ตั้งอยู่สูงจากระดับน้ำทะเลปานกลาง 250 ม. และพื้นที่ 70.4 ตร.กม.
# รือเกิน
รือเกิน (,) เป็นเกาะที่มีพื้นที่มากที่สุดของประเทศเยอรมนี ตั้งอยู่นอกชายฝั่งของพอเมอเรเนียในทะเลบอลติก ในเขตการปกครองของรัฐเมคเลินบวร์ค-ฟอร์พ็อมเมิร์น ตรงข้ามกับเมืองชเตลาซุนด์ เกาะมีความยาวมากสุดคือ 51.4 กิโลเมตร (เหนือ-ใต้) มีความกว้างสูงสุด 42.8 กิโลเมตร บริเวณทิศใต้ และมีพื้นที่ 926 ตารางกิโลเมตร ในเดือนมิถุนายน ค.ศ. 2011 ยูเนสโกได้ขึ้นทะเบียนอุทยานแห่งชาติยัสมุนท์ (Jasmund National Park) เป็นแหล่งมรดกโลกSee inter alia the report by the ARD-Tagesschau dated 25 June 2011 เมืองมีแหล่งท่องเที่ยว มีภูมิทัศน์อันหลากหลาย มีชายหาด

 

เดนมาร์กได้เข้ายึดครองใน ค.ศ. 1168 รวมเข้ากับอาณาจักรพอเมอเรเนีย ใน ค.ศ. 1325 และกับสวีเดนใน ค.ศ. 1648 เป็นส่วนหนึ่งของปรัสเซียเมื่อ ค.ศ. 1815
# เกาะเฮิร์ดและหมู่เกาะแมกดอนัลด์
เกาะเฮิร์ดและหมู่เกาะแมกดอนัลด์  มีชื่อทางการว่า ดินแดนเกาะเฮิร์ดและหมู่เกาะแมกดอนัลด์  เป็นดินแดนภายนอกของประเทศออสเตรเลีย มีลักษณะเป็นหมู่เกาะภูเขาไฟใกล้กับแอนตาร์กติกา มีพื้นที่ 368 ตารางกิโลเมตร และไม่มีประชากรอาศัยอยู่
# เกาะกลีแปร์ตอน
เกาะกลีแปร์ตอน (หรือ) เป็นอะทอลล์ที่ไม่มีผู้อยู่อาศัยขนาด 6 ตารางกิโลเมตร ทางตะวันออกของมหาสมุทรแปซิฟิก ถือเป็นดินแดนของฝรั่งเศสภายใต้การบริหารของกระทรวงต่างประเทศArticle 9 —  ในอดีต มีข้อพิพาทเรื่องอธิปไตยเหนือเกาะนี้ระหว่างฝรั่งเศสและเม็กซิโก ซึ่งสิ้นสุดด้วยอนุญาโตตุลาการใน ค.ศ. 1931 กรณีเกาะกลีแปร์ตอน ยังคงมีการศึกษาอย่างกว้างขวางในตำรากฎหมายระหว่างประเทศE.g., Edwin D. Dickinson, "The Clipperton Island Case", The American Journal of International Law, Vol. 27, No. 1 (Jan., 1933), pp. 130-133 (4 pages)Mark A. Smith, "Sovereignty Over Unoccupied Territories—The Western Sahara Decision", Case Western Reserve Journal of International Law, Vol. 9, Iss. 1, Pp. 135-159 (1977).

รหัสไปรษณีย์
เกาะนี้ได้รับการกำหนดด้วยรหัสไปรษณีย์ฝรั่งเศส 98799 แม้ว่าจะไม่มีที่ทำการไปรษณีย์บนเกาะนี้ก็ตาม
# เกาะปีเตอร์ที่ 1
เกาะปีเตอร์ที่ 1  เป็นเกาะตั้งอยู่ใกล้กับชายฝั่งทวีปแอนตาร์กติกา มีพื้นที่ 154 ตารางกิโลเมตร เกาะปีเตอร์ที่ 1 เป็นดินแดนของทวีปแอนตาร์กติกาที่นอร์เวย์อ้างสิทธิ์ เกาะนี้ไม่มีประชากรอาศัยอยู่

 ประวัติ 
ผู้พบเห็นเกาะปีเตอร์ที่ 1 ครั้งแรกในวันที่ 21 ตุลาคม ค.ศ. 1821 โดยคณะสำรวจของ Fabian Gottlieb von BellingshausenRubin (2005): 180 ที่บัญชาการเรือ Vostok และ Mirny ที่ชูธงชาติรัสเซีย เขาตั้งชื่อเกาะนี้ตามซาร์ปีเตอร์ที่ 1 แห่งรัสเซีย ธารน้ำแข็งทำให้ Bellinghausen ไม่สามารถเข้าใกล้ตัวเกาะในระยะห่างใกล้กว่า  จากตัวเกาะ ถือเป็นดินแดนแรกที่มีผู้พบเห็นทางใต้วงกลมแอนตาร์กติก และทำให้เป็นดินแดนใต้สุดเท่าที่มองเห็นในตอนที่ค้นพบBarr (1987): 67 ในเดือนมกราคม ค.ศ. 1910 คณะสำรวจฝรั่งเศสที่นำโดย Jean-Baptiste Charcot และเรือ Pourquoi-Pas ยืนยันการค้นพบของ Bellingshausen แต่พวกเขาไม่สามารถลงจอดได้ โดยเรือหยุดจากกลุ่มน้ำแข็งที่ตั้งอยู่ห่างจากเกาะ
# รูเซ
รูเซ (, ,) เป็นเมืองใหญ่เป็นอันดับ 5 ของประเทศบัลแกเรีย ตั้งอยู่ทางตะวันออกเฉียงเหนือของประเทศ บนฝั่งขวาของแม่น้ำดานูบ อยู่ตรงข้ามกับเมืองจูร์จูของประเทศโรมาเนีย อยู่ห่างจากเมืองหลวงของประเทศ กรุงโซเฟีย 300 กม. (186 ไมล์) และอยู่ห่างจากชายฝั่งทะเลดำ 200 กม. (124 ไมล์) เป็นเมืองท่าริมฝั่งแม่น้ำที่สำคัญของบัลแกเรีย รูเซมีสถาปัตยกรรมในศตวรรษที่ 19-20 ศิลปะแบบนีโอบาโรกและนีโอรอโกโก ที่ดึงดูดนักท่องเที่ยว มักเรียกว่า กรุงเวียนนาน้อย (Little Vienna)

ตั้งขึ้นเป็นเมืองป้อมปราการสมัยโรมัน ถูกทำลายในคริสต์ศตวรรษที่ 7 ชาวออตโตมันเติร์กยกให้บัลแกเรียในปี ค.ศ. 1877
# รัฐลาริโอฆา
ลาริโอฆา  เป็นรัฐในประเทศอาร์เจนตินา ตั้งอยู่ทางตะวันตกของประเทศ มีอาณาเขตติดต่อกับรัฐเพื่อนบ้าน เรียงตามเข็มนาฬิกาจากทางทิศเหนือ คือ รัฐกาตามาร์กา รัฐกอร์โดบา รัฐซานลุยส์ และรัฐซานฆวน
# กาแล (เมือง)
กาแล  เป็นเมืองและท่าเรือเฟอร์รีที่สำคัญของประเทศฝรั่งเศสตอนเหนือ ตั้งอยู่ในจังหวัดปาดกาแล ที่ช่องแคบโดเวอร์ จุดแคบสุดของช่องแคบอังกฤษ และเป็นเมืองในฝรั่งเศสที่ใกล้อังกฤษที่สุด กาแลเป็นท่าเรือเฟร์รีที่สำคัญระหว่างฝรั่งเศสกับอังกฤษ มีประชากรในเขตมหานคร 125,584 คน (ค.ศ. 1999)
# สนามกีฬาเฉลิมพระเกียรติ 72 พรรษา
ศูนย์กีฬาเฉลิมพระเกียรติ 72 พรรษา เป็นศูนย์กีฬาตั้งอยู่ที่ซอยคุ้มเกล้า 1 ถนนคุ้มเกล้า แขวงแสนแสบ เขตมีนบุรี กรุงเทพมหานคร เปิดใช้งานอย่างเป็นทางการเมื่อวันที่ 10 มกราคม พ.ศ. 2545

 อาคารและสถานที่ 
 พื้นที่ส่วนสนามฟุตบอล ประกอบไปด้วยสนามฟุตบอลพร้อมลู่วิ่ง 8 ลู่ ในอดีตเคยถูกใช้งานเป็นสนามเหย้าของสโมสรไทยฮอนด้าและบีอีซี เทโรศาสน
 อาคารอัฒจันทร์ 2 อาคาร คือ อาคารตึกทำการสำนักงาน (อัฒจันทร์ที่มีหลังคา) เป็นที่ตั้งของห้องสำนักงานของสนามกีฬา ห้องฟิตเนส ศูนย์ปฐมวัย ห้องโยคะ/เอโรบิก และอาคารตึกหลัง เป็นที่ตั้งของห้องฟิตเนส เทควันโด มวย เทเบิลเทนนิส และศูนย์เยาวชนมีนบุรี
 พื้นที่ส่วนของสระว่ายน้ำ ประกอบไปด้วย สระว่ายน้ำ กว้าง 25 เมตร ยาว 50 เมตร ลึก 1.2 เมตร และห้องฟิตเนตและทดสอบสมรรถภาพทางกาย 
 อาคารกีฬาในร่ม เปิดให้บริการกีฬาแบดมินตันและฟุตซอล ซึ่งสโมสรฟุตซอลแบงค็อก บีทีเอสใช้เป็นสนามเหย้า
 สนามเด็กเล่นและพื้นที่ออกกำลังกายกลางแจ้งที่อยู่ติดริมบ่อน้ำใหญ่ด้านซ้าย

เฉลิมพระเกียรติ 72 พรรษา
เฉลิมพระเกียรติ 72 พรรษา
เฉลิมพระเกียรติ 72 พรรษา
เฉลิมพระเกียรติ 72 พรรษา
หมวดหมู่:สิ่งก่อสร้างในเขตมีนบุรี
เฉลิมพระเกียรติ 72 พรรษา
หมวดหมู่:ก่อตั้งในกรุงเทพมหานครในปี พ.ศ. 2545
# หมาจิ้งจอกอินเดีย
สำหรับหมาจิ้งจอกขนาดเล็กกว่าที่พบได้ในอินเดีย ดูที่: หมาจิ้งจอกเบงกอล

หมาจิ้งจอกอินเดีย หรือ หมาจิ้งจอกหิมาลัย  เป็นชนิดย่อยของหมาจิ้งจอกทอง (C. aureus) หรือหมาจิ้งจอก 
thumb|left|หัวกะโหลกของหมาจิ้งจอกอินเดีย
สีขนมี 2 สี คือ สีดำและสีขาวและสีน้ำตาลอมเหลืองบนหัวไหล่, หูและขา ในตัวที่อาศัยอยู่ในที่สูงจะมีสีลำตัวที่เข้มมากขึ้น มีขนสีดำตั้งแต่ช่วงกลางของด้านหลังและหาง หน้าท้องหน้าอกและด้านข้างของขาเป็นสีขาวครีมในขณะที่ส่วนใบหน้าและด้านล่างลำตัวจะมีลักษณะคล้ายผมหงอกด้วยขนสีเทา หมาจิ้งจอกอินเดียมีขนาดโตเต็มที่มีความยาว 100 เซนติเมตร (39 นิ้ว) มีความสูงจากหัวไหล่ถึงเท้า 35–45 เซนติเมตร (14–18 นิ้ว) และมีน้ำหนักประมาณ 8–11 กิโลกรัม (18–24 ปอนด์) Shreshta, Tej Kumar (1997). Mammals of Nepal: (with reference to those of India, Bangladesh, Bhutan and Pakistan). Steven Simpson Books. ISBN 0-9524390-6-9

พบกระจายพันธุ์ตั้งแต่ปากีสถาน, อินเดีย, ภูฏาน, พม่า และเนปาลMammals of Nepal: (with reference to those of India, Bangladesh, Bhutan and Pakistan) by Tej Kumar Shrestha, published by Steven Simpson Books, 1997, ISBN 0-9524390-6-9LAPINI L., 2003 - Canis aureus (Linnaeus, 1758). In: BOITANI L., LOVARI S. & VIGNA TAGLIANTI A. (Curatori), 2003- Fauna d’Italia. Mammalia III. Carnivora-Artiodactyla. Calderini publ., Bologna: 47-58